Sachseln

Sachseln estas komunumo en Kantono Obvaldo, en Centra Svislando. Ĝi havis 5146 loĝantojn je la 31-a de decembro 2018.

 Geografio 
eta|maldekstre|150ra|Naskiĝdomo de Frato Nikolao
Sachseln situas ĉe la sudorienta bordo de la Lago de Sarno kaj de la rivero Sarner Aa kaj estas la ununura komunumo en Obvaldo sen limo al alia kantono.

Sur la alpopaŝtejo Älgi situas la ekzakta geografia centro de Svislando.

Al Sachseln apartenas krom la ĉefvilaĝo Sachseln mem ankaŭ la vilaĝo Flüeli-Ranft, kie troviĝas la naskiĝ- kaj loĝdomo de Frato Nikolao.

 Najbaraj komunumoj 
Sachseln limas en nordoriento al la kantona ĉefkomunumo Sarno, en oriento al Kerns, en sudokcidento al Lungern, kaj en okcidento al Giswil.

 Trafiko 
Sachseln estas per du haltejoj de la Brünig-Fervojo de Lucerno al Meiringen kaj Interlaken bone konektita al la publika transportreto.

Sachseln disponas pri propra alveturejo al la svisa aŭtovojo A8, kiu per la Sachseln-Tunelo kun longeco de 5,1 km ĉirkaŭkondukas la trafikon ĉirkaŭ la vilaĝo.

 Historio 
La unua dokumenta mencio de Sachseln datiĝas el la jaro 1173 kiel Saxhslen.Fonto: Angelo Garovi: Sachseln en la Historia Leksikono de Svislando (10.3.2009)

La 15-an de aŭgusto 1997 grava inundo de la vilaĝa rivereto detruis grandan parton de la vilaĝo centro. El la malgranda rojo fariĝis dum du horoj giganta torento, kiu ŝiris ĉion kun si kaj alportis amason da ŝtonoj kaj ŝlimo. La inundo kaŭzis damaĝojn de 120 milionoj da svisaj frankoj. Kiel konsekvenco de la inundo, la rojo estis protektita per retenujo kaj alflotaĵreteniloj. Dum nova ŝtormo en la jaro 2005 evidentiĝis, ke tiuj faroj estis sukcesaj.

 Gravaj personecoj 
 Nikolao de Flüe, emerito kaj svisa nacia sanktulo (1417-1487), estis civitano de Sachseln.

 Referencoj 

 Vidu ankaŭ 
 Sachseln (stacidomo)
 Ewil Maxon (stacidomo)

 Eksteraj ligiloj 

 Oficiala retejo de la komunumo Sachseln